CELEX: 32010D0298
Language: da
Date: 2010-05-25 00:00:00
Title: 2010/298/FUSP: Rådets afgørelse 2010/298/FUSP af 25. maj 2010 om ændring og forlængelse af fælles aktion 2008/112/FUSP om Den Europæiske Unions mission til støtte for en reform af sikkerhedssektoren i Republikken Guinea-Bissau (EU SSR GUINEA-BISSAU)

26.5.2010   
            
            
               DA
            
            
               Den Europæiske Unions Tidende
            
            
               L 127/16
            
         RÅDETS AFGØRELSE 2010/298/FUSP
   af 25. maj 2010
   om ændring og forlængelse af fælles aktion 2008/112/FUSP om Den Europæiske Unions mission til støtte for en reform af sikkerhedssektoren i Republikken Guinea-Bissau (EU SSR GUINEA-BISSAU)
   
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 28 og artikel 43, stk. 2, og
   ud fra følgende betragtninger:
   
               (1)
            
            
               Rådet vedtog den 12. februar 2008 fælles aktion 2008/112/FUSP om Den Europæiske Unions mission til støtte for en reform af sikkerhedssektoren i Republikken Guinea-Bissau (EU SSR GUINEA-BISSAU) (1). Denne fælles aktion skulle anvendes indtil den 31. maj 2009.
            
         
               (2)
            
            
               Rådet vedtog den 18. maj 2009 fælles aktion 2009/405/FUSP (2), der ændrede fælles aktion 2008/112/FUSP og forlængede den indtil den 30. november 2009. Rådet vedtog den 17. november 2009 fælles aktion 2009/841/FUSP (3), der ændrede fælles aktion 2008/112/FUSP og forlængede den indtil den 31. maj 2010.
            
         
               (3)
            
            
               Den 5. februar 2010 gav Den Udenrigs- og Sikkerhedspolitiske Komité (PSC) sin tilslutning til videreførelsen af EU's engagement i reformen af sikkerhedssektoren (SSR) i Guinea-Bissau og anmodede om planlægning af en ny mission inden for fælles sikkerheds- og forsvarspolitik (FSFP) til støtte for gennemførelsen af SSR.
            
         
               (4)
            
            
               I en skrivelse dateret den 22. februar 2010 opfordrede Guinea-Bissaus premierminister Unionens højtstående repræsentant for udenrigsanliggender og sikkerhedspolitik til at indlede en ny mission med et mandat til at sørge for uddannelse, vejledning og rådgivning for at sikre en vellykket fortsættelse af SSR-processen.
            
         
               (5)
            
            
               Efter begivenhederne den 1. april 2010 og EU's fremsendelse af en politisk henvendelse til Guinea-Bissaus myndigheder nåede PSC den 30. april 2010 til enighed om at mandatet for EU SSR GUINEA-BISSAU bør forlænges indtil den 30. september 2010 for at sikre sammenhængen i EU's eksterne politikinstrumenter og med henblik på at træffe en endelig afgørelse om yderligere FSFP-engagement i Guinea-Bissau senest i juli 2010 på baggrund af en strategisk gennemgang samt udviklingen på stedet. I den forbindelse påpegede og bekræftede PSC forudsætningerne for yderligere EU-engagement i forbindelse med SSR, herunder respekt for demokratiske principper, menneskerettigheder og retsstaten.
            
         
               (6)
            
            
               Fælles aktion 2008/112/FUSP bør ændres i overensstemmelse hermed —
            
         VEDTAGET DENNE AFGØRELSE:
   Artikel 1
   Fælles aktion 2008/112/FUSP ændres således:
   
               1)
            
            
               Artikel 1, stk. 1, affattes således:
               »1.   Den Europæiske Union (EU) opretter herved en EU-mission til støtte for en reform af sikkerhedssektoren i Republikken Guinea-Bissau (i det følgende benævnt »EU SSR GUINEA-BISSAU« eller »missionen«), der omfatter en forberedende fase, som begynder den 26. februar 2008, og en gennemførelsesfase, som begynder senest den 1. maj 2008. Missionens varighed vil være op til 28 måneder fra tidspunktet for erklæringen om den første operative kapacitet.«
            
         
               2)
            
            
               Artikel 9, stk. 1, affattes således:
               »1.   Det finansielle referencebeløb til dækning af udgifterne i forbindelse med missionen fra den 26. februar 2008 til den 30. november 2009 udgør 5 650 000 EUR.
               Det finansielle referencebeløb til dækning af udgifterne i forbindelse med missionen fra den 1. december 2009 til den 30. juni 2010 udgør 1 530 000 EUR.
               Det finansielle referencebeløb til dækning af udgifterne i forbindelse med missionen fra den 1. juli 2010 til den 30. september 2010 udgør 630 000 EUR.«
            
         
               3)
            
            
               Artikel 17, stk. 2, affattes således:
               »Den anvendes indtil den 30. september 2010.«
            
         Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 25. maj 2010.
      
         
            På Rådets vegne
         
         M. SEBASTIÁN
         
            Formand
         
      
   
   
      (1)  EUT L 40 af 14.2.2008, s. 11.
   
      (2)  EUT L 128 af 27.5.2009, s. 60.
   
      (3)  EUT L 303 af 18.11.2009, s. 70.